Сапраўды, і гэтая сфера фальклору дапамагае паказаць, сцвердзіць нашую самабытнасць, непадобнасць, адметнасць. Калі “пра гэта” мы скажам ці праспяваем не так, як у расійскай глыбінцы ці гуцульскай вёсцы. Безумоўна, міфалагічныя падтэксты і міфапаэтычныя вобразы яднаюць эратычны фальклор беларусаў не толькі са славянскім, але і з іншым еўрапейскім, і шырэй, аднак форма, увасабленні, паэтычны сінтаксіс і граматыка вобразаў у нас усё ж свае.